Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20) i članka 32. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12 , 4/13, 2/18, 5/19 , 3/20 i 3/21), Općinsko vijeće Općine Biskupija, na 28. sjednici, od 07. ožujka 2025. godine, donosi

# STATUTARNU ODLUKU O IZMJENAMA I DOPUNAMA

# STATUTA OPĆINE BISKUPIJA

Članak 1.

U Statutu Općine Biskupija („Službeni vjesnik Šibensko-kninske županije“, br. 9/09, 4/11, 8/12, 4/13, 2/18, 5/19 ,3/20 i 3/21) iza članak 50. dodaje se članak 50 a. koji glasi:

„Pripadnicima hrvatskog naroda u Općini Biskupija jamči se prava na zamjenika općinskog načelnika koji se bira iz reda pripadnika hrvatskog naroda sukladno Zakonu.

Zamjenik općinskog načelnika iz reda pripadnika hrvatskog naroda bira se neposredno na izborima tajnim glasovanjem na mandat od četiri godine istovremeno, na isti način i po istom postupku kao i općinski načelnik.

Odredbe vezane za izbor i mandat općinskog načelnik odgovarajuće se primjenjuju i na zamjenika općinskog načelnika iz reda pripadnika hrvatskog naroda.“.

Članak 2.

Ove izmjene i dopune Statuta stupa na snagu prvog dana od dana objave u „Službenom vjesniku Šibensko-kninske županije“,

Klasa:012-03/25-01/2

Urbroj:2182-17-01-25-01

Orlić, 07.ožujka 2025.godine

OPĆINSKO VIJEĆE

OPĆINE BISKUPIJA

Predsjednik

Dragan Vukmirović, v.r.